DA
24.10.2022
Den Europæiske Unions Tidende
C 408/33
Præjudicielle spørgsmål 1) Er en abstrakt bedømmelse med henblik på en kontrol af gennemsigtigheden, i forbindelse med et kollektivt søgsmål, af vilkår, der er blevet anvendt af mere end hundrede finansieringsinstitutter i millioner af bankaftaler, idet der hverken tages hensyn til informationsniveauet forud for aftaleindgåelsen med hensyn til vilkårets juridiske og økonomiske byrde eller de foreliggende omstændigheder i hvert enkelt tilfælde, der forelå på tidspunktet for aftaleindgåelsen, omfattet af artikel 4, stk.
1, i direktiv 93/13/EØF (1), der nævner omstændighederne i forbindelse med aftalens indgåelse, og samme direktivs artikel 7, stk.
3, der henviser til lignende vilkår?
2) Er det foreneligt med artikel 4, stk.
2, og artikel 7, stk.
3, i direktiv 93/13/EØF, at der kan foretages en abstrakt kontrol af gennemsigtigheden set ud fra en gennemsnitsforbrugers synspunkt, når flere af aftaletilbuddene er rettet mod forskellige specifikke grupper af forbrugere, eller når der er tale om adskillige konciperende banker med meget forskellige økonomiske og geografiske forretningsområder, og der er tale om en meget lang periode, i løbet af hvilken befolkningens kendskab til sådanne vilkår har ændret sig?
(1)
Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT 1993, L 95, s. 29).
Anmodning om præjudiciel afgørelse indgivet af Spetsialisiran nakazatelen sad (Bulgarien) den 13. juli 2022 — straffesag mod VB (Sag C-468/22) (2022/C 408/43) Processprog: bulgarsk Den forelæggende ret Spetsialisiran nakazatelen sad
Tiltalt i straffesagen VB
Præjudicielt spørgsmål Er en national retsforskrift såsom strafferetsplejelovens artikel 423, stk.
3, hvorefter en person, der indgiver en anmodning om en ny retssag, fordi vedkommende ikke var til stede, idet ingen af betingelserne i [direktivets] artikel 8, stk.
2, er opfyldt, er forpligtet til at give personligt møde for retten, for at denne anmodning kan blive realitetsbehandlet, forenelig med artikel 9 i direktiv 2016/343 (1) og med effektivitetsprincippet?
(1)
Europa-Parlamentets og Rådets direktiv (EU) 2016/343 af 9.3.2016 om styrkelse af visse aspekter af uskyldsformodningen og retten til at være til stede under retssagen i straffesager (EUT 2016, L 65, s. 1).
Appel iværksat den 10. august 2022 af Roberto Aquino til prøvelse af dom afsagt af Retten (Første Afdeling) den 1. juni 2022 i sag T-253/21, Aquino mod Parlamentet (Sag C-534/22 P) (2022/C 408/44) Processprog: fransk Parter Appellant: Roberto Aquino (ved avocats L. Levi og S. Rodrigues)